
VILNIAUS SAVIVALDYBĖS GRIGIŠKIŲ D/M „PELĖDŽIUKAS“
IKIMOKYKLINIO, PRIEŠMOKYKLINIO BEI PRADINIO UGDYMO MOKINIŲ TURIZMO RENGINIŲ (IŠVYKŲ, EKSKURSIJŲ, ŽYGIŲ AR KT.) 
ORGANIZAVIMO IR MOKINIŲ LYDĖJIMO Į RENGINIUS
 APRAŠAS

I. BENDROSIOS NUOSTATOS
1. Mokinių turizmo renginių (išvykų, ekskursijų, žygių) organizavimo ir mokinių lydėjimo į renginius aprašas (toliau – aprašas) nustato mokinių turizmo renginių (žygių, išvykų, ekskursijų, sąskrydžių, varžybų) (toliau – turizmo renginiai) ir mokinių lydėjimo į renginius organizavimo tvarką.
2. Aprašas parengtas vadovaujantis Lietuvos Respublikos švietimo ir mokslo ministro 2005 m. kovo 1 d. įsakymu Nr. ISAK-330 patvirtintu Vaikų turizmo renginių organizavimo aprašu.
3. Aprašo tikslas – reglamentuoti turizmo renginių ir mokinių lydėjimo į renginius organizavimą, vykdymą ir laiduoti renginiuose dalyvaujančių mokinių saugumą.
4. Aprašas taikomas visiems darželio-mokyklos „Pelėdžiukas“ mokytojams, organizuojantiems ir vykdantiems mokinių iki 13 metų imtinai turizmo renginius ar lydinčius mokinius į renginius Lietuvos Respublikos teritorijoje bei užsienyje.
5. Mokinių grupės, naudodamosi visuomeniniais, vandens keliais, keliaudamos draustiniais ar kitomis riboto lankomumo teritorijomis, privalo vadovautis saugaus eismo taisyklėmis, nustatytomis šiems keliams ir teritorijoms.
6. Apraše vartojamos sąvokos:
ekskursija – trumpiau kaip parą trunkantis turistinių objektų lankymas nustatytu maršrutu ugdymo tikslais, kurį vykdo gidas arba mokytojas;
gidas – asmuo, kuris suteikia specialią informaciją apie lankomus muziejus, meno galerijas, gamtos, kultūros, mokslo, parodų ar kitus objektus arba vietoves;
išvyka – organizuotas mokinių grupių keliavimas į numatytą turizmo objektą panaudojant transporto priemones;
sąskrydis – organizuotas mokinių susibūrimas gamtinėje aplinkoje (stovyklavietėje) poilsio ar ugdymo tikslais;
turizmo renginio vadovas – mokytojas, turintis tinkamą pasirengimą, organizuojantis pasiruošimą turizmo renginiui ir jam vadovaujantis;
turistinė stovykla – trumpalaikio mokinių poilsio organizavimas rekreacinėje teritorijoje įrengtoje stovyklavietėje;
mokinių turizmo renginys – trumpalaikės neformaliojo mokinių švietimo programos (gali būti sudedamoji formaliojo ir neformaliojo švietimo programos dalis) vykdymas keičiant vietą pažintiniais, kultūriniais, rekreaciniais ir sportiniais tikslais;
žygis – įvairios trukmės ugdymo tikslais organizuotas keliavimas nustatytu maršrutu pėsčiomis ar naudojant įvairias priemones;
7. Kitos apraše naudojamos sąvokos atitinka Lietuvos Respublikos švietimo įstatyme vartojamas sąvokas.
II. TURIZMO RENGINIŲ DALYVIAI
8. Turizmo renginiuose leidžiama dalyvauti:
8.1. ikimokyklinio ir priešmokyklinio amžiaus vaikams ne daugiau kaip 4 valandas trunkančiuose turizmo renginiuose;
8.2. vienos dienos trukmės žygiuose pėsčiomis, išvykose ir mokomosiose ekskursijose nuo 6 metų;
8.3. dviejų dienų žygiuose pėsčiomis  nuo 9 metų;
8.4. žygiuose slidėmis, vandens turizmo priemonėmis nuo 12 metų;
8.5. sąskrydžiuose, varžybose – šių renginių nuostatuose numatyta tvarka.
9. Vaikų grupei, dalyvaujančiai turizmo renginiuose, skiriamas turizmo renginio vadovas (mokytojas). Didesnėms nei 15 vaikų grupėms skiriami 2 turizmo renginio vadovai (mokytojai). Ikimokyklinio ir priešmokyklinio amžiaus vaikų grupei, neatsižvelgiant į vaikų skaičių, skiriami ne mažiau kaip 2 turizmo renginio vadovai (mokytojai).
III.   RENGINIO VADOVŲ, ORGANIZATORIŲ PAREIGOS
11. Reikalavimai turizmo renginio vadovui, organizatoriui (mokytojui):
11.1. turizmo renginio vadovu, organizatoriumi gali būti mokytojas, atestuotas darbuotojų saugos ir sveikatos klausimais ir  įgijęs pažymėjimą, kad gali dirbti vaikų turizmo renginių vadovu;
 11.2. turizmo renginio metu privalo turėti pažymėjimą , kad gali dirbti vaikų turizmo renginių vadovu.
12.Turizmo renginio vadovo (mokytojo) pareigos:
12.1. organizuojant turistinį renginį pateikti paraišką išvykai ir dalyvių sąrašą, tėvų sutikimą (esant būtinybei), informuoti mokinių tėvus elektroniniame dienyne;
12.2. paraišką ir sąrašą suderinti su darželio-mokyklos ,,Pelėdžiukas“ vadovybe.
IV. DARŽELIO-MOKYKLOS DIREKTORIAUS  VEIKSMAI
13. Darželio-mokyklos ,,Pelėdžiukas“ direktorius, užtikrindamas turizmo renginių dalyvių saugumą:
13.1. suderina dalyvių sąrašą, į turizmo renginį išleidžia rašydamas įsakymą;
13.2. atsako už pasirengimą turizmo renginiui, jo eigą ir pedagoginius rezultatus;
13.3. už gerą programos vykdymą gali paskatinti turizmo renginio vadovą ir vaikus;
13.4. už programos vykdymo pažeidimus turizmo renginio vadovą gali nubausti drausmine tvarka.                 
V.   RENGINIO VADOVO, ORGANIZATORIAUS VEIKSMAI,
ĮVYKUS NELAIMINGAM ATSITIKIMUI
 14. Turizmo vadovo veiksmai nelaimingo atsitikimo atveju turizmo renginio metu:
 14.1.  suteikia pirmąją pagalbą;
 14.2.  kviečia greitąją pagalbą;
 14.3.  praneša darželio-mokyklos  ,,Pelėdžiukas“ vadovybei apie įvykį žodžiu ir raštu;
 14.4.  informuoja mokinių tėvus (globėjus);
 14.5. susidarius situacijai, gresiančiai mokinių saugai, pakeičia maršrutą, sustabdo arba nutraukia turizmo renginio vykdymą.
VI.  MOKINIO VEIKSMAI TURIZMO RENGINIO METU
15.  Griežtai laikytis turizmo vadovo (mokytojo) nurodymų ir saugos reikalavimų.
16.  Neatsiskirti nuo grupės. 
17.  Laiku atvykti į turizmo renginį.
VIII. RENGINIŲ PROGRAMŲ FINANSAVIMAS
18. Renginiai finansuojami teisės aktų nustatyta tvarka.
19.Turistinės stovyklos programos gali būti finansuojamos pagal Vaikų vasaros poilsio programų finansavimo tvarkos aprašą.
IX. APRAŠO VIEŠINIMAS
20.Tvarkos aprašas skelbiamas viešai darželio-mokyklos ,,Pelėdžiukas“ svetainėje.
